CELEX: 32010R0780
Language: hu
Date: 2010-09-02 00:00:00
Title: A Bizottság 780/2010/EU rendelete ( 2010. szeptember 2. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Thüringer Leberwurst [OFJ])

3.9.2010   
            
            
               HU
            
            
               Az Európai Unió Hivatalos Lapja
            
            
               L 233/19
            
         A BIZOTTSÁG 780/2010/EU RENDELETE
   (2010. szeptember 2.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Thüringer Leberwurst [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 9. cikke (2) bekezdésének második mondatára,
   mivel:
   
               (1)
            
            
               Az 510/2006/EK rendelet 9. cikke (1) bekezdésének első albekezdésével összhangban a Bizottság megvizsgálta Németország kérelmét a 2206/2003/EK rendelettel (2) módosított 2400/96/EK bizottsági rendelet (3) alapján bejegyzett „Thüringer Leberwurst” oltalom alatt álló földrajzi jelzéshez kapcsolódó termékleírás bizonyos módosításának jóváhagyására.
            
         
               (2)
            
            
               A kérelem célja a termékleírás akként történő módosítása, hogy a természetes bél alkalmazása kötelező legyen, és a leírás újabb csomagolási módokkal egészüljön ki, különösen a műbéltől eltérő műanyag edény alkalmazásával. Ez jobban megfelel a piaci viszonyoknak és a fogyasztói preferenciáknak, és elősegíti a meglévő piaci lehetőségek jobb kiaknázását.
            
         
               (3)
            
            
               A Bizottság megvizsgálta és indokoltnak találta a szóban forgó módosításokat. Mivel a módosítások kisebb jelentőségűek, a Bizottság az említett rendelet 6. és 7. cikke szerinti eljárás alkalmazása nélkül jóváhagyhatja őket,
            
         ELFOGADTA EZT A RENDELETET:
   1. cikk
   A Bizottság jóváhagyja a „Thüringer Leberwurst” oltalom alatt álló földrajzi jelzés termékleírásának e rendelet I. mellékletében meghatározott módosításait.
   2. cikk
   Az aktualizált egységes dokumentumot e rendelet II. melléklete tartalmazza.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. szeptember 2-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 93., 2006.3.31., 12. o.
   
      (2)  HL L 330., 2003.12.18., 13. o.
   
      (3)  HL L 327., 1996.12.18., 11. o.
   
      I. MELLÉKLET
      A Bizottság jóváhagyja a „Thüringer Leberwurst” oltalom alatt álló földrajzi jelzés termékleírásának következő módosításait:
      A „4.2. Leírás” pontban az első bekezdés utolsó mondata helyébe a következő szöveg lép:
      „A tölteléket természetes bélbe, például sertésvastagbélbe, sertéshólyagba vagy szarvasmarha-vékonybélbe töltik, illetve üvegedénybe vagy más, a műbéltől eltérő tárolóeszközbe helyezve tartósítják.”
   
   
      II. MELLÉKLET
      
         EGYSÉGES DOKUMENTUM
      
      
         A Tanács 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról
         „THÜRINGER LEBERWURST”
         EK-szám: DE-PGI-0105-0222-2009.02.02.
         OFJ ( X ) OEM ( )
         1.   Név
         
         „Thüringer Leberwurst”
         2.   Tagállam vagy harmadik ország
         
         Németország
         3.   A mezőgazdasági termék vagy élelmiszer leírása
         
         3.1.   A termék típusa
         
         
                     1.2. osztály.
                  
                  
                     Húsipari termékek
                  
               3.2.   Az 1. pontban megadott nevet viselő termék leírása
         
         A „Thüringer Leberwurst” egy házias jellegű, fűszeres ízű májashurka-féleség, amelyet frissáruként vagy tartósítva értékesítenek. Fő összetevője a friss máj. A zsírösszetevőt bőr nélküli szalonna és dagadó alkotják. A tölteléket természetes bélbe, például sertésvastagbélbe, sertéshólyagba vagy szarvasmarha-vékonybélbe töltik, illetve üvegedénybe vagy más, a műbéltől eltérő tárolóeszközbe helyezve tartósítják.
         Összetétele:
         sertéshús, sertésmáj, nitrátsó, párolt hagyma, fűszerkeverék (mindenekelőtt őrölt bors és thüringiai majoránna), füst.
         3.3.   Nyersanyagok (kizárólag feldolgozott termékek esetén)
         
         —
         3.4.   Takarmány (kizárólag állati eredetű termékek esetén)
         
         —
         3.5.   Az előállítás azon műveletei, amelyeket a meghatározott földrajzi területen kell elvégezni
         
         Az egész előállítási folyamat a meghatározott földrajzi területen zajlik.
         3.6.   A szeletelésre, aprításra, csomagolásra stb. vonatkozó egyedi szabályok
         
         —
         3.7.   A címkézésre vonatkozó egyedi szabályok
         
         —
         4.   A földrajzi terület tömör meghatározása
         
         Thüringia
         5.   Kapcsolat a földrajzi területtel
         
         5.1.   A földrajzi terület sajátosságai
         
         A „Thüringer Leberwurst” készítésének évszázados hagyománya van Thüringiában. Valószínűleg egyidős magával a thüringiai hentesáru-kereskedéssel. Ma is készítik a régióban igen népszerű disznótorokon, és közvetlenül a hurkafőző üstből fogyasztják. Szinte valamennyi thüringiai hús- és hentesáru-termelő kínálatában megtalálható. Az elnevezésben továbbra is tükröződik a termék eredete, mert az egykori NDK-ban kizárólag a valóban e földrajzi területről származó termékek eredetmegjelölésére használták.
         5.2.   A termék sajátosságai
         
         A thüringiai hurka- és kolbászféleségek, amelyek közé a Thüringer Leberwurst is tartozik, immár több mint 200 éve jó hírnévnek örvendenek Németország-szerte és annak határain túl. A „Thüringer Leberwurst” Thüringia legkedveltebb hurkaféleségei közé tartozik.
         5.3.   A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti okozati kapcsolat
         
         A „Thüringer Leberwurst” a thüringiai hentesek hozzáértésének és tapasztalatának, valamint a nemzedékről nemzedékre áthagyományozott recepteknek köszönheti hírnevét.
         
            Hivatkozás a termékleírás közzétételére
         
         (az 510/2006/EK rendelet 5. cikkének (7) bekezdése)
         Markenblatt, 2008. május 16-i 20. kötet, 7a-bb. rész, 33363 o.
         http://register.dpma.de/DPMAregister/geo/detail.pdfdownload/148